กูรู วิเคราะห์คำ ดอน ปรมัตถ์วินัย กระทบไทยอย่างไร เผยตระกูลดัง เชื้อสายอิหร่าน
นักวิชาการรัฐศาสตร์ วิเคราะห์คำพูด ดอน ปรมัตถ์วินัย สะท้อนโดนัลด์ ทรัมป์ ให้เกียรติไทยมากกว่าให้เกียรติคนอเมริกัน เผยสัมพันธ์ไทย-อิหร่าน แนบแน่นมาช้านาน เชื่อทรัมป์ส่งซิกไทยเป็นไปได้จากกรณี นายดอน ปรมัตถ์วินัย รัฐมนตรีกระทรวงการต่างประเทศ ให้สัมภาษณ์กับสื่อมวลชนว่า สหรัฐฯ แจ้งไทยล่วงหน้า 1 วัน ก่อนจะปฏิบัติการสังหารผู้บัญชาการทหารคนสำคัญของอิหร่าน ตามที่รายงานไปแล้วนั้นล่าสุด ศาสตราจารย์ ดร.จรัญ มะลูลีมอาจารย์ประจำคณะรัฐศาสตร์ มหาวิทยาลัยธรรมศาสตร์ นักวิชาการด้านตะวันออกกลางศึกษาเปิดเผยกับทีมข่าวเจาะประเด็นไทยรัฐออนไลน์ว่า หากสิ่งที่นายดอนกล่าวเป็นเรื่องจริง ย่อมแสดงว่าสหรัฐฯ ให้เกียรติประเทศไทยเป็นอย่างมาก เพราะถึงกับต้องบอกประเทศไทยว่าจะมีการโจมตีบุคคลสำคัญของอิหร่าน และถือว่า ประธานาธิบดีโดนัลด์ ทรัมป์แห่งสหรัฐอเมริกาให้เกียรติประเทศไทยมากกว่าให้เกียรติคนอเมริกันด้วยซ้ำไป เพราะการดำเนินการของ โดนัลด์ ทรัมป์ไม่มีการปรึกษาหารือกับสภาคองเกรสด้วยซ้ำในอีกแง่หนึ่งก็สะท้อนให้เห็นถึงความสัมพันธ์ที่ใกล้ชิดกันระหว่างสหรัฐฯ กับไทย แต่ในอีกแง่หนึ่งย่อมสะท้อนให้เห็นว่า นี่อาจเป็นการถ่วงดุล เพราะที่ผ่านมา ไทยให้ความสำคัญกับจีนมากกว่าสหรัฐฯ ศาสตราจารย์ ดร.จรัญ กล่าวเมื่อถามว่า คิดเห็นอย่างไรที่คนในแวดวงการเมืองมองว่า คำพูดลักษณะนี้เป็นการชักศึกเข้าบ้าน? ศาสตราจารย์ ดร.จรัญ กล่าวว่า จากประวัติศาสตร์เราจะเห็นว่า ความสัมพันธ์ที่ดีระหว่างไทยและอิหร่านมีต่อกันมาช้านาน แม้ที่ผ่านมาจะมีเหตุบางประการกดดันประเทศไทยอยู่บ้าง แต่ไทยและอิหร่านก็รักษาความสัมพันธ์ที่ดีต่อกันมาอย่างยาวนาน ดังจะเห็นได้จากเครื่องบินอิหร่านไม่สามารถบินเข้ามาเติมน้ำมันในประเทศไทยได้ เพราะว่าโดนบีบจากสหรัฐฯ จนต้องบินไปเติมน้ำมันที่ประเทศจีนขณะเดียวกัน คนไทยทีมีเชื้อสายเปอร์เซีย (มาจากประเทศอิหร่าน) นั้น มีอยู่หลายตระกูลมาก ไม่ว่าจะเป็น ตระกูลบุญยรัตกลิน ตระกูลจุฬารัตน์ ตระกูลบุนนาค เพราะฉะนั้นประเทศไทยและอิหร่านจึงเป็นมิตรที่ดีต่อกันมาเนิ่นนาน ศาสตราจารย์ ดร.จรัญ กล่าวทรัมป์แจ้งไทย จริงหรือไม่ ใช่หรือมั่ว?เมื่อถามว่า โดนัลด์ ทรัมป์ แจ้งให้ไทยทราบก่อนลงมือปฏิบัติการ เป็นเรื่องจริงหรือไม่? ศาสตราจารย์ ดร.จรัญ ให้คำตอบว่า ทุกสิ่งย่อมเป็นไปได้หมด เพราะคนอย่าง ทรัมป์ เป็นคนที่มีอารมณ์ขึ้นลง อารมณ์ไม่แน่นอน ซึ่งจะเห็นว่า เรื่องที่เกิดขึ้น ทรัมป์ ได้สายตรงไปหาประเทศอื่นๆ โดยไม่ได้ปรึกษาสภา และจึงนำมาสู่บทสรุปที่ว่า ทรัมป์ เป็นคนรักตัวเองมากกว่าประเทศชาตินักการทูตมากประสบการณ์ ทำไมหลุดได้?ส่วนประเด็นที่หลายคนมองว่า เหตุใดนักการทูตมากประสบการณ์อย่าง ดอน ปรมัตถ์วินัย ถึงหลุดพูดเรื่องไม่ควรพูดออกมาได้นั้น ศาสตราจารย์ ดร.จรัญ ให้ความคิดเห็นในเรื่องนี้ว่า มีคนรับรู้เรื่องนี้บอกว่า ประโยคที่ท่านพูดหลุดมาๆ หรือไหลตามน้ำ เพราะบางเรื่องที่คนเราพูด มักจะอารมณ์ไหลลื่นให้พาไป แม้จะตั้งใจหรือไม่ได้ตั้งใจก็ตามการทูตไทยที่ผ่านมา ถูกวิพากษ์วิจารณ์ว่าเป็น การทูตไผ่ลู่ลม ครั้งหนึ่งเคยมีถามว่า ในสงครามครั้งนี้ไทยจะอยู่ข้างไหน ซึ่งไทยก็ตอบอย่างไม่ลังเลว่า ไทยจะอยู่ฝ่ายที่ชนะศาสตราจารย์ ดร.จรัญ กล่าว.
นักวิชาการรัฐศาสตร์ วิเคราะห์คำพูด ดอน ปรมัตถ์วินัย สะท้อนโดนัลด์ ทรัมป์ ให้เกียรติไทยมากกว่าให้เกียรติคนอเมริกัน เผยสัมพันธ์ไทย-อิหร่าน แนบแน่นมาช้านาน เชื่อทรัมป์ส่งซิกไทยเป็นไปได้
ดอน ปรมัตถ์วินัย,ข่าวเด่น,อิหร่าน สหรัฐ,ข่าวร้อน,ข่าววันนี้,ข่าวทั่วไป